Primo Vinduer er nordens største producent af plastikvinduer. Produktionen i Hobro lukkes for at styrke virksomhedens konkurrenceevne på et marked, der efter at byggeboomet er stoppet er presset på prisen oplyser direktør Kristian Andersen Hidtil har virksomheden haft produktion i Hobro, Billund og Lintrup i Sønderjylland. Nu samles hele den danske produktion i Lintrup, mens en nyindkøbt fabrik syd for Berlin styrkes. Primo Vinduer beholder cirka 10 mand i Hobro. De skal arbejde med salg og service. Flere af de 40 fyrede medarbejdere i Hobro får mulighed for at følge med til hovedafdelingen i Sønderjylland.

Opsummering:
Primo Vinduer fyrer 40 og flytter produktionen